Добри Жотев
Паун

chitanka.info

Колко жалко, колко жалко —

рекли, че съм самохвалко!

Кой голям лъжец можа

да скрои такваз лъжа?

Но за тая зла обида

аз реших и ще отида

зад реки и зад блата

чак на края на света.

Ще отида и тогава

всеки тук ще съжалява,

ще ме вика с много скръб:

„О, ела, Пауне скъп!

О, ела, Паунче мило,

с твойто прелестно ветрило,

с твойте гиздави крилца

и коронка от перца!“

Ще се върна тук, а всички

някакви си прости птички,

ще признаят, че в света

аз съм пръв по красота?

Колко жалко, колко жалко

рекли, че съм самохвалко!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.